Напачатку вандроўкі ў Любань мы наведалі Сцяпана Паўлавіча і Вольгу Якаўлеўну Нефідовічаў, з якімі маем даўнішнія стасункі. Гасцінныя гаспадары пачаставалі духмянай гарбатай. А яшчэ Сцяпан Паўлавіч зладзіў сапраўдны канцэрт – паказаў гасцям тыповыя для Любані песні, граў на губным гармоніку і акардэоне. Пасля хваробы Сцяпану Паўлавічу цяжка даецца кожны рух, але ж старэнькі “Weltmeister” усё ж выдаваў патрэбныя ноты ва ўмелых руках музыкі. Аксана з дачкой Альжбэтай былі літаральна зачараваны спевамі. Паэтка нават папрасіла тэксты пачутых песен каб паказаць іх знаёмым сталічным выканаўцам.